Anna Akhmatova

**Anna Andreievna Akhmatova** (; Bolxoi Fontan, Errusiar Inperioa, 1889ko ekainaren 23agreg./ekainaren 11jul. - Mosku, Sobietar Batasuna, 1966ko martxoaren 5a), jaiotze-izenez **Anna Andreievna Gorenko**, errusiar poeta izan zen, XX. mendeko Errusiako poetarik gailenetako bat. 1965ean eta 1966an Literaturako Nobel Sarirako proposatu zuten.

## Biografia 
Itsaso Beltzetik oso hurbil jaio zen, Bolxoi Fontanen. Ama, Inna Erazmovna Stogova eta bere aita, Andrei Antonovitx Gorenko, familia dirudun eta ospetsuetatik zetozten eta ondorioz, San Petesburgoko aristokraten auzo batean hazi zen, Tsarskoe Selo-n (hitzez hitz, *Tsarraren Herria*). Bertan ezagutu zuen bere lehenengo senarra izango zena, Nikolai Stepanovich Gumilev.

Gorenko gimnasia ikaslea zen eta 1907an, Kieveko *Fundukleievskaia gymnasium*-ean graduatu zen. Ondoren, Kieveko Emakumeentzako Unibertsitatean izena eman zuen, Zuzenbide Sailean, baina geroago utzi zuen. Lehen Mundu Gerraren testuinguruan idatzi zuen, eta nazioaren aldeko ikuspegia ageri da. Errusiako Gerra Zibilean Xeremetiev Palacen bizi izan zen Boltxebikeen gobernuaren oneritziarekin. Idazleak maitale ugari izan zituen, haien artean, Vladimir Kazimirovitx Xileiko bere bigarren senarra izango zena. Nikolai Nikolaievitx Punin bere hirugarren senarra izan zen, hau ere poeta baina ezkontzak ez zuen asko iraun. 1953an, Stalin hil eta gero, bere poemetako asko zentsuratuak izan ziren eta orduan, nazioartean sari ugari jaso zituen. 1966an hil zen, bihotzeko batek jota.

## Argitalpenak 
### Euskarara itzulitako antologiak 
* *Poesia kaiera*. Itzultzailea: Josu Landa (Susa, 2022)

### Euskarara itzulitako olerkiak 
* *Poemak*. Itzultzailea: Laura Mintegi (Ttu-ttuá, 1985)
** *Ez, ez nengoen zeru arrotzapean*, *Ezbehar honen aurrean mendiak konkortu egiten dira*, *Garai hartan bakarrik hildakoek egiten zuten*, *Ez, ez nai ni, inor da sufritu egiten duena*, *Niregana etorri eta begira* eta *Uregorria hedoiltzen da, altzairua usteltzen da*.

* *Eskuak gogortzen nituen*. Itzultzailea: Itxaro Borda (Maiatz-12, 1986)
* *Azken aldiko kantua*. Itzultzailea: Itxaro Borda (Maiatz-12, 1986)
* *Lehen abisua* (Maiatz-45, 2007)
* *Requiem*. Itzultzailea: Josu Landa (Armiarma.eus, 2016)
* *Mandelstam* (Nórdica Libros, 2020)
* *Réquiem; Poema sin héroe* (Catedra, 2021)

### Gaztelaniara itzulitako antologiak 
* *El canto y la ceniza* (Galaxia Gutemberg, 2019) 

## Sariak eta Aitortzak 
* 1964an, Etna Taormina Nazioarteko Poesia Saria jaso zuen.
* 1966an Literaturako Nobel Sarirako proposatua. 
* 1989an Semion Aranovitx zuzendariak fim bat eskaini zion, *Litxnoie delo Anny Akhmatovoi* (Личное дело Анны Ахматовой) izenekoa.

## Irudi galeria 

Fitxategi:Anna Akhmatova (1904).jpg|alt=
Fitxategi:Akhmatova by Zelmanova.jpg|alt=
Fitxategi:Anna Akhmatova (1906).jpg|alt=
Fitxategi:Anna Akhmatova (1912).jpg|alt=
Fitxategi:Anna Akhmatova 1913-1914 by Savely Sorin.jpg|alt=
Fitxategi:Chulkov Petrovykh Akhmatova Mandelstam.jpg|alt=
Fitxategi:Akhmatova.jpg|alt=
Fitxategi:Musée Anna Akhmatova.JPG|alt=
Fitxategi:Akhmatova memoir in Odessa.JPG|alt=
Fitxategi:Anna Ahmatova's grave.jpg|alt=
Fitxategi:Anna Akhmatova. Medal.jpg|alt=

## Erreferentziak 
## Ikus, gainera 
* Nikolai Gumiliov
* Osip Mandelstam
* Marina Tsvetaieva

## Kanpo estekak